বাংলা মাস ও বারের প্রত্যেক নামই নক্ষত্রমণ্ডলের চন্দ্রের আবর্তনে বিশেষ তারার অবস্থানের উপর ভিত্তি করে। বৈশাখ মাসও তার ব্যতিক্রম নয়। বৈশাখ মাসের নামকরণটি হয়েছে বিশাখা নক্ষত্রের নামানুসারে। এই মাসটিকে মানদন্ড করে শুরু হয় বাংলা সনের সময় তারিখ নির্ণয়। এই বাংলা সনকে আমরা বঙ্গাব্দও বলি। আসলে ‘সন’ একটি আরবি শব্দ। এই শব্দটি এবং বাংলা ক্যালেন্ডারের আরো কিছু ভুল সংশোধনের জন্য ১৯৬৬ সালে ড: মুহম্মদ শহীদুল্লাহ-এর নেতৃত্বে বাংলা একডেমী কর্তৃক উদ্যোগ নেওয়া হয়।